LidanRubinov/Halacha-QA huggingface dataset:
שאלה: שאלת חלום: כבוד הרב הנכבד, שמי רות בת אסתר בת 41 ואנוכי רווקה, אני מסורתית חוזרת בתשובה כבר 4 שנים. ביום כ"ב לחודש אב(קמתי בשמונה בבוקר מחלום שאני נשואה לרב שאני מקפידה על שיעורי תורה אצלו. הרב במציאות נשוי בפעם השניה ללא ילדים, האישה חולנית סופנית. לרב יש ילד מנישואים ראשונים בן 15.בחלום חלמתי שאנחנו נשואים ונמצאים בבית מלון כמו בהידברות שיש שיעורי תורה וכו. בחלום הייתי לבושה בבגדי סטן, בצבע לבן שמנת. היתה חולצה גדולה וחצאית באותה צבע היה לי כיסוי משמנת וכובע רחב שולים. בחלום אני עומדת מול הרב ובנו שניהם לבושים כאברכים שחור וחולצה לבנה והרב שואל אותי את מוכנה?צריך לרדת לשיעור תורה, השבתי שכן ואז הוא אמר את לא באה ככה. שאלתי למה זה צנוע ורחב. ואז אמרתי טוב אני יילך עם חברות ואתם לשיעור והתעוררתי. מה זה אומר? יודגש שחלמתי לפני חודשים ביום שישי שאנחנו נשואים וקמתי מספר פעמים באותו לילה הלוך ושוב. וביום א יש שיעור התברר שהרב עשה את השיעור בשבילי.
תשובה: חלומות נובעים מסיבות שונות, במקרים רבים אדם חולם על הדברים שמטרידים אותו ביום, או דברים שנמצאים בתודעתו ולא מעיזים לצאת החוצה ביום והם פורצים בלילה. ייתכן שבמקרה שלך החלום נובע מהרצון העמוק והכנה שלך להקים משפחה יראת שמים ושומרת מצוות והרב שאת מכירה מייצג עבורך את הרצון שלך לבן זוג טוב וירא שמים. בדרך כלל לא כדאי להתייחס לחלומות ברצינות שהרי חלומות שווא ידברו,עליך לחזק את רוחך ונפשך ולהשתדל להתעלם. עליך להתעסק בדברים חיוביים ושמחים לתרום לחברה לעשות צדקה וחסד למלא את עולמך בעשייה חיובית, לפתח את המבט הטוב והחיובי על העולם, והתודעה שלך תתמלא בעושר רוחני שיפרוץ בשמחה ובטוב גם בלילה. אולם אם החלומות מטרידים אותך מאוד כפי שאני מבין ממך כדאי להתייחס אליהם. אני אציע מספר דרכים להתמודדות עם חלומות כפי שמובאים בדברי חכמינו: א. כדאי לומר לפני השינה קריאת שמע, ובברכת המפיל ישנה תפילה על הרחקת חלומות רעים. ב. אם כבר חלמת חלום רע,ניתן לעשות הטבת חלום על ידי שלושה אנשים, או לומר נוסח הטבת חלום בשעת ברכת כהנים. ג. במקרים של תחושה מאוד קשה ניתן לצום תענית חלום. אני מאחל לך שבקרוב תמצאי בן זוג שיתאים לרצונות ולשאיפות הרוחניות שלך ותזכי להקים בית נאמן בישראל. ברכה והצלחה. ירון דוראני
שאלה: שם לבן: כבוד הרב אני מעוניינת להתייעץ עמך לגבי שם לבן זכר השם יהלי לפי הבנתי פירוש השם לפי הזוהר זה האור שלי הייתי מעוניינת בדעתך לגבי שם זה השם לוטם זה שם של פרח שגודל על שיח אשמח לתשובתך
תשובה: שני השמות ר
שאלה: כשרות צלחות קרמיקה: צהריים טובים בעת ששהינו בחול ובני משפחה שמרו על ילדינו הם חיממו והגישו להם בטעות אוכל חלבי (קר וחם) בצלחות קרמיקה בשריות.טרם השימוש הצלחות לא היו בנות יומן. מה דין הצלחות? מה דין הסכום? (סכום חלבי שאכלו עימו בצלחות בשריות) המון
תשובה: אוכל קר לא מטריף. לכן אם יודעים בפרוש על כלים שהשתמשו בהם רק באוכל קר די לנקות אותם. הכלים שהשתמשו בהם בחם בלעו מהחלבי החם, כלי קרמיקה לא ניתן להגעיל לכן אין להשתמש בהם. סכו"ם חלבי עם אוכל חלבי בצלחת בשרית שאינה בת יומה, לא בולע שום טעם בשר לכן הוא כשר לכתחילה.
שאלה: שמירת העיניים: אני נופל הרבה בשמירת העיניים באינטרנט אבל גם קורא קבוע בשבתות בתורה האם זה מותר?
תשובה: מותר לקרוא בתורה, אסור להיכשל באינטרנט. קח על עצמך עוד משימות חיוביות כך שלא ישאר לך זמן לשטויות האינטרנט
שאלה: אפשרות לתשובה וכפרה אחרי נפילה בשמירת הברית: היה וויכוח ביני לבין עוד חבר שלומד איתי בכיתה והוא טען שאחרי שמוציאים זרע לבטלה הולכים למדור השביעי של גהינום ולא זוכים לגאולה. אני טענתי שאמנם יש איסור, אבל שכל מה שכתוב בגמרא הוא שמקבלים מיתה בידי שמיים. בנוסף, הוא טען שמקבלים אותו עונש על חילול שבת. רציתי לדעת אם יש מקור למה שהוא טוען, או שהוא סתם אומר שטויות?
תשובה: לא מצאתי בסיס לדברים של החבר שלך. במקום אחד בזהר יש דברים חריפים על הנושא אבל במקומות אחרים מתברר שיש לכך תיקון. נכתבו על כך תשובות רבות ורחבות להלן שלשה קישורים: הראשון למקורות על הנושא - תראה שאין מקור על מדור בגיהנום וכד  עוד שתי תשובות שמבהירות שיש על מעשים כאלה תשובה ותיקון מלאים:
שאלה: שוקולד רוזמרי: אנו מקפידים לאכול מזונות בכשרות מהודרת. האם שוקולד רוזמרי בהשגחת בד צ דקהל עדת ישורון ציריך שוויץ- עונה להגדרה של כשרות מהודרת?
תשובה: מצ"ב קישור לתשובה שנענתה בעבר בנושא
שאלה: כשרות ארטיק: קנינו ארטיק חלבי בשם nougat bar שמיוצר על ידי חברת פלקו בע מ. יש כמה דברים חשודים- לא מופיעה השגחת רבנות, יש סמל שתוב בו בדץ המיוחד לענייני כשרות ובאמצע עוד כמה מילים בלתי קריאות, וליד השגחת הרב אשר עקשניים שליט א. האם קיימת כשרות כזאת או שהמוצר אינו כשר?
תשובה: מומלץ לפנות ישירות למחלקת אכיפת הונאה בכשרות לבדיקת המוצר אפשרי ומומלץ דרך המייל achifa rabbinate.gov.il
שאלה: שנת אבל: לכבוד הרב אני ספרדי מעדות המזרח ואני נמצא בשנת אבל על אבי ואני לא יודע בדיוק את כל מה שמותר ו אסור טיולים סעורים הנאות כדי להירגע קצת טיול להרגעה או רמת שמיעת מויקה החופש הגדול משחקים עם חברים סרטים טלוויזיה בלויים או שאולי יש משהו נגיד שמותר ויכוליות שזה דווקא הכי משמח אותי נגיד אני רוצה לבקר את הדודים שלי וזה יעשה אותי מאוד מאוד שמח ומעושר אם אני יכול אני יודע שפיספסתי הרבה מאוד דברים אם תוכל להגיד לי אולי זה קצת קשה ככה על רגל אחת אם יהיה אפשרי אשמח או לפחות מה שנתתי מראש
תשובה: מהשמים תנוחם, קשה לענות על כל האפשרויות ובכלל שאלות במחשב אינן דרך טובה ולכן תתקשר אלי הביתה עם שאלותיך 098987548. באופן כללי מוסיקה - זה בעייתי טיולים - מותר ביקורי דודים וקרובי משפחה - רצוי ביקורי חברים - ר גמור פעילות להרגע - אפשר המקום ינחם אותך בתוך שאר אבלי ציון וירושלים דוד לוי
שאלה: כתמים: אני נוטלת גלולות ברצף כדי להאריך את זמן הטהרה, לאחרונה ישנם כתמים שמעלים את השאלות הבאות- מה משמעות זבה? האם אחרי טומאה מכתם בניגוד לדימום של מחזור ניתן להמתין 7נקיים ולא 5 ועוד 7 שאלה אחרונה עוסקת בבגדים תחתונים צבעוניים, מרגיש לי לא נכון ללבוש בגדים צבעוניים תחתונים כדי להמנע מטומאה שהיתה מתקבלת על בגד לבן. אשמח להבין יותר את מה שמרגיש לי כמו שקר
תשובה: אם יש לדימום דין של כתם מטמא מחכים כרגיל 5 7. כלומר כשהכתם הוא מראה אדום רצוף יותר מגריס. כתם לא מטמא מהתורה אלא מדברי חכמים, והם שהחמירו גם קבעו מקרים להקל כדי לאפשר טהרה ולא להכביד יותר מדיי.
שאלה: חברותא מעורבת: הרב אני מדריך בבני עקיבא שבט הראה(גיל 14) אני והמדריכים שאיתי הרגשנו צורך בהעלאת רמה רוחנית בשבט וליצור שהסניף והשבט לא יהיה רק לדברים כיפיים אלא גם מקום רוחני. האם נכון לעשות מפגש שבטי שבועי קבוע שלומדים בו תורה בנים ובנות יחד?
תשובה: בלי להיכנס לכל הדיון בדבר חברה שלמה או חברה נפרדת - אם כבר נפגשים, בוודאי ובוודאי שראוי מאוד לעשות מפגש שלומדים בו תורה. מה יכול להיות יותר טוב מזה?
שאלה: : הרביתי לחטוא בשמירת העיניים ובפגם הברית מילדות ומנערות, עצמו עוונותיי מאד מאד, גדלו פשעיי מספר, הגדילו ועצמו למאד מאד. אני חסר לב ("נואף אשה חסר לב"), רשע, בעל מידות רעות, יותר גרוע מגוי, כבר לא מברך "שלא עשני גוי", לא יכול לשקר יותר, פסק לי החשק והכיסופין וההתלהבות ללמוד תורה, לא אוכל אף פעם לישא אשה, אני רשע נורא וגדול ביותר בעולם, הקב"ה לא אוהב אותי כמו פעם, פעם נעניתי ע"י הקב"ה מייד כשהתפללתי, פעם לא כיבדתי את אמא מספיק ובכיתי שאני רוצה שיחתכו לי חתיכה מהכבד כדי שה ימחל לי, ומייד כמה ימים אח"כ רצו לעשות לי ביופסיה לכבד. אף פעם לא ידעתי מה זה ביופסיה לא עזר לי שמור עיניך כי אני מתבייש להכנס לאתר הנורא הזה. (1) איך להפסיק אחת ולתמיד ולהיות כמו שהייתי פעם? (2) מה עלי לעשות כדי שיחזור אצלי החשק וההתלהבות והכיסופין ללמוד תורה? (3) מה לעשות כדי לא להתאבד? ויש לי עוד שאלה: ( ) אם אני חטאתי באיזה יום בשבוע בהוצ ש, האם אני מאבד את המזל רק לאותו יום ולא לכל השבוע, או שיש דרגות באיבוד המ וגם כל אותו השבוע (כי השבת היא מקור הברכה)?
תשובה: שורש הרע במשברים של בני הנוער הוא אותם אלה שמוצאים את איסור ש מפרופורציה. ח כתבו דברים חמורים כדי להרחיק מכך אך ודאי שאין כוונתם כפשוטם של דברים. השאלה האחרונה שלך בכוכבית גם היא חלק מהשטויות שמתעסקים בדור שלנו. מהיכן השטויות הללו של מזל של יום? חיפשתי בשלחן ערוך ולא מצאתי. הדבר החשוב ביותר הוא מחד שלא תעשה עניין מזה שנכשלת זה קורה לרבים, ומאידך תתעסק ותמלא את היום שלך בדברים חיוביים (לא ו דווקא לימוד תורה) וכך לא יהיה לך זמן לשטויות. אחרי כמה ימים של עשייה חיובית תרגיש טוב ולא יעלו לך יותר מחשבות אובדניות.
שאלה: נישואי כהן: אני רווקה פלוס ילדה. לא התחתנתי. אביה של ביתי יהודי. הקשר איתו הסתיים לפני כשלוש שנים. הכרתי בחור, הוא כהן. האם לכהן מותר להתחתן עם רווקה עם ילד ה? הזכרתי שאביה של ביתי יהודי כי קראתי מעט בנושא, והבנתי שפרט זה חשוב. לא שכבתי עם גוי. מה ההלכה אומרת בנושא? מראש הילה
תשובה: אין שום בעיה, מותר לך להינשא לכהן. אם הבחור היה כהן גדול היה אסור לך.
שאלה: היסטוריה: הרב שרלו, יכול להיות שאת השאלה הזו אני צריכה להפנות להיסטוריון, אבל אני לא מכירה היסטוריונים וכן יש לשאלה נגיעות תאולוגיות אז אני אשאל בכל זאת. לאחרונה הבנתי שרוב הטענות, או לפחות המקור לטענות נגד עם ישראל, בכל התחומים ובעיקר בתחום של ארץ ישראל, הוא פשוט בגלל שרוב העולם לא מאמין שאנחנו באמת יהודים, ולכן אין לנו באמת זכויות היסטוריות על ארץ ישראל. הם מצטטים היסטוריונים כמו יהודה בוואר, שאומר שכלל לא היה גל של ירידה משמעותית מהארץ, גלות, לא בימי הבבלים או הרומאים, אלא שהאוכלוסיה גם בארץ וגם זו שברומה גדלה מאוד עקב גיורים רבים, ועל סמך דברים מעין אלו טוענים שאנחנו בעיקר כל מני גויים בהירי עור שבאו "לקחת את פלסטין" וכן דברים מעין אלה. אני לא יודעת מאיפה המידע הזה נלקח ועל מה הוא מתבסס, ואני לא יודעת כמה ממנו אמת או כמה ממנו הוא נסיון מחיקת ההיסטוריה (או פשוט טעות לא מכוונת, עיוות וכד ), ואם הרב יודע אשמח לשמוע, אבל מה שאני יודעת זה שיש נסיונות עקשים להגיד שאין לנו כלל זכות להיות פה. הדבר הזה מפריע לי, גם מבחינת הזכות על הארץ וגם מבחינה אמונית - וכי אבותיהם של רובנו עמדו על הר סיני וכד? אני מקווה לקבל תשובה שתניח את דעתי, כי משום מה הדבר הזה מטריד אותי הרבה מאוד זמן ולא מרפה ממני. ו
תשובה: אין לי את הכלים המדעיים המדויקים כדי לענות על שאלה זו. קראתי חלק מהמחקרים בנושא, והתרשמתי כי מדובר יותר באידיאולוגיה ופחות במדע. הניסיונות לטעון כי יש בידם לעקוב אחר העם היהודי, תוך המצאת תהליכים כאלה ואחרים   נראים די מפוקפקים. ראי מה שכתבתי בקיצור כאן: וגם דברי אחרים שם. לא זו בלבד, אלא שדווקא הגנטיקאים כן טוענים לקשר גני בין היהודים (הפרסום הפופולרי בעניין זה מופיע כאן: כך שהדבר מתחזק יותר. סביר אפוא להניח כי כל הצדדים צודקים   היה גם תהליך גיור גדול, וגם וגם וגם. אולם כל הסיפורים האלה אינם שוללים את העובדה היסודית כי הגרעין של עם ישראל הוא אכן הגרעין ההיסטורי, עליו מבוסס הסיפור האמיתי של אומה זו, שהוא הסיפור שאת מכירה היטב. האם קבלת מענה לשאלתך?
שאלה: בחירת שם יובל לבן: ברצוני לדעת אם יובל זה שם טוב לבן?
תשובה: איך אני יכול לענות על שאלה זו אם לי עצמי קוראים "יובל"?
שאלה: חתונה, אבל: הרב! אמא שלי נמצאת בשנת אבל. רציתי לשאול האם מבחינה הלכתית יהיה מותר לי כבר בחודש ה11 להתחתן? ומה אמא שלי צריכה לעשות?
תשובה: מותר לך להתחתן גם היום. לא דוחים חתונה בגלל אבלות. באשר להלכות שנוגעות לאמך - עייני בקישורים
שאלה: בחירת נוסח תפילה: הנני מצוי כעת בתהליכים של חזרה בתשובה, וברצוני לברר על נוסח התפילה שעליי לאמץ. אני בן לאבא ממוצא אשכנזי, ואמא ממוצא ספרדי,וידוע לי שנהוג לאמץ את נוסח התפילה של האב. אולם, אבי גדל בבית שלא שמרו בו מצוות, והוריו אינם הנחילו מסורת כלשהי לילדהם. לעומת זאת אימי גדלה בבית מסורתי יותר, ויצא שמגיל קטן מאוד הכרתי את המסורת והמנהגים שהיו נהוגים בבית עימי. כשהתחלתי לאחרונה בתהליכי חזרה בתשובה, אימצתי את נוסח התפילה של בני עדות המזרח (גם מפני שזה הסידור שיש לנו בבית) וכעת הייתי רוצה לשים סוף לבלבול שנוצר - ולברר האם עליי לאמץ את נוסח התפילה והמנהגים האשכזים, או שאני יכול להמשיך ולקיים את המנהגים המקובלים בקרב בני עדות המזרח (כולל נוסח התפילה). ב מראש.
תשובה: לענין נוסח התפילה - אם קשה לך לחזור לנוסח אשכנז אתה יכול להמשיך כהרגלך - בנוסח הספרדים. עיין שתי תשובות בנושא עיין שם שאלה ותשובה בסוף ההלכות אבל במנהגים אתה מחוייב במנהגי האשכנזים לענין סליחות, קטניות, הלכות שבת וכד  אלא אם כן אתה מתקשה מאוד להצטרף למנהגי האשכנזים עיין בעוד תשובות בנושא
שאלה: חוק משאל עם: לרב! בעקבות הסערה שיש באחרונה בעקבות משאל עם, הייתי רוצה לשאול את הרב מה התורה אומרת על כך. האם ראוי לעשות משאל עם בנושאים קרדינליים? מחד אנו רוצים שהעם יכריע בנוגע לעתידו ולא יווצר קרע בעם, אולם מאידך גיסא אולי העם לא מספיק מוכן ויכול להכריע בשיקולים כאלו. השאלה שלי מכוונת גם לסוגיות הרוחניות. לכאורה בנושאים רוחניים לא היה אף פעם דמוקרטיה, תמיד היתה שכבה של חכמים שהכריעו בנושא, או שמא ניתן להשתמש בדברי הנצי"ב על פרשת שופטים בעניין שלטון. אשמח לשמוע את דעת הרב.
תשובה: הדיון בין רבנים בנושא זה מלמד כי תשובת התורה ביחס לשאלה זו נתונה במחלוקת בין רבנים. על כן, התשובה לשאלה "מה התורה אומרת" תלויה כפי שאתה רואה בשאלה את מי אתה שואל. רבנים רבים כבר ענו על שאלה זו, ואתה יכול לקרוא את דבריהם. רק בשל העובדה שבקשת לשמוע את דבריי   אני כותב. יש צדדים לכאן ולכאן בדיון זה. הצד השולל משאל עם מעלה נימוקים כבדים משקל. משאל עם הוא בעייתי מבחינת דרך הארץ   המשילות   ויש נגדו הרבה טיעונים דמוקרטיים (שכדרכם של דברים   חלקם נכונים וחלקם לא נכונים)  מבחינה תורנית הוא נראה כאילו שואלים את עם ישראל בעניינים הנוגעים להלכה, והלוא ההלכה אינה נפסקת על ידי העם. לא זו בלבד, אלא שמשאל העם נותן כוח עצום ביד מנסחי שאלת המשאל, אולם תשובתי מתייחסת כעת למצב בו השאלה נקייה, ואין אנו עוסקים בטכסיסים פוליטיים. מהצד השני, גם כאן יש טיעונים כבדי משקל   במישור הדמוקרטי נראה כי אכן בשאלות מאוד משמעותיות זהו הכלי הנכון להכרעה בו. גם מבחינה תורנית, יש לזכור כי לשאלה זו אין עמדה תורנית חד משמעית, ורבים רבים סוברים כי מותר מבחינה תורנית, ויש סוברים אפילו שחובה מבחינה תורנית, לעשות את הדבר הטוב ביותר לעם ישראל, ואם הדבר הטוב ביותר לעם ישראל הוא לבצר את הגבולות בדרך של הכרה בינלאומית בהם   יש לעשות זאת  לא זו בלבד, אלא שהשאלה אינה מה ההלכה אומרת, אלא האם העם מקבל על עצמו את ההלכה בהקשר הזה  ומעל לכל   משאל העם עשוי להיות שירכך את ההכרעה   לכאן ולכאן, וימנע שיקולים פוליטיים לא ענייניים, כגון שיחוד שרים (מיצובישי), פיטורי שרים וכדו. קודם שאכתוב לך את עמדתי (שכאמור, זו רק אחת העמדות האפשריות) אדגיש כי העמדה צריכה להיות נקייה משיקולים לא-ענייניים. לאמור: מי שתומך במשאל עם בגלל שהוא סובר שזה מה שימנע נסיגה   עושה שתי טעויות. טעות ראשונה היא ההנחה שבמשאל עם ה"ימין" ינצח. אני חושב שזו הערכה מוטעית, ואם תובא למדינת ישראל הצעה הוגנת   יש אפשרות שרבים רבים יצביעו עבורה  טעות שניה היא גיוס משאל העם כמניפולציה. אני נוטה להעדיף את משאל העם. אני עושה זאת בשל העובדה שזו נראית בעיני האמת הפשוטה: עומדת שאלה רבת משמעות לעם ישראל, חשובה במידה מכרעת, ועל כן ראוי לשאול את העם איזו עמדה הוא מקבל על עצמו. הדבר נכון מצד האמת, והדבר נכון גם מצד העובדה שזה הכלי העיקרי (לא היחידי ולא המכריע) שיאפשר לשני הצדדים לחוש כי הם עשו את כל מה שניתן לעשות וההכרעה לא התקבלה בטכסיסים פוליטיים. אחדות עם ישראל, והתחושה כי נעשה הדבר הנכון   היא הערך היותר חשוב והיותר גדול, לפי מה שלימדו אותנו חכמים בדרשות רבות של דבריהם. האם קבלת תשובה לשאלתך?
שאלה: מארחים שקונים פירות בשוק: ידוע לי שבפירות שניקנים במקום ללא השגחה מסודרת ישנו חשש ערלה. ההורים שלי קונים פירות בשוק. ניסיתי להסביר להם בעדינות את הבעייתיות שבזה, במשך זמן מה הם הקפידו להפריד והגישו עבורינו פירות מהסופר ועבור שאר האורחים את הפירות הרגילים שהם קונים בשוק (דבר שדי מביך אותי וגורם לי אי נעימות כי יש לנו ילדים ומאוד קשה להסביר להם לאכול דוקא דברים מסויימים ואחרים לא, מבלי לפגוע במארחים) בזמן האחרון כבר לא מתייחסים לעניין בכלל. לי מאוד קשה, בעיקר עם הילדים ההמנעות הזו מפירות ומכל דבר שמכיל פרי (למשל עוגות וכו ) והנטייה שלי להקל במה שאפשר כשנמצאים אצלם (בעיקר בהקשר של הילדים, כדי לא לפגוע) ואילו לבעלי מאוד חשוב להקפיד ולא להגיע לחשש איסור מהתורה. קראתי את העדכון שפרסמתם לעניין ערלה בפירות הקיץ ומודה שזה מאוד מבלבל, ולא ברור לי מה לעשות עם המידע (האם ומתי להקל, ובייחוד כשמדובר בפירות בעייתים כמו אפרסק, נקטרינה, ענבים וכו ) ומה לגבי פירות שאינם ברשימה (למשל מנגו?) אשמח לשמוע את דעת הרב כיצד נוכל להקפיד כמה שיותר ולהמנע מפגיעה ברגשות הורי?
תשובה: על ההערה שהמידע אינו די ברור כדי להיות שימושי. זה נושא מסובך עם הרבה מרכיבים, פרטים, ומחלוקות פוסקים, השקענו הרבה מחשבה כדי שהמידע יהיה נגיש ומובן. נעשה חושבים שנית וננסה לתקן. "צער גידול הורים" היא תופעה קשה ובעייתית בציבור הדתי לאומי. צעירים וצעירות עוברים מסלול מאד שונה ממה שההורים עברו. כיום אין כמעט בחור ובחורה שלא לומד בישיבה, מדרשה או מכינה לשנה או לכמה שנים טובות. באווירה המיוחדת והקדושה הזאת הם נחשפים לעולם של ידיעות הלכתיות שהוריהם לא למדו ולא שמעו עליהם. הם גם נפגשים ונעשים תלמידים ותלמידות של דמויות מופת של רבנים ורבניות ותלמידי חכמים שהם מאד מוקירים ומעריכים. לשאיפות שונות וערכים שונים, לאידיאל של חיי תורה ע"פ ההלכה שכולל גם רמות של הקפדה הלכתית גבוהות שהם מתאימות לאנשים שכל עניינם בחיים הוא דביקות בריבונו של עולם ועשיית דבר ה  בתכלית השלמות. יש כמה דרכי פעולה שאפשר לנקוט בהם. 1. להראות להורים את מה שכתוב באתר תנובה חטיבת הירקות והפירות בתנובה נסגרה בסוף שנת 2004. מאז חדלה תנובה להפעיל את השותפויות הסיטונאיות שהיו לה ברחבי הארץ, וכל שווקי הפירות והירקות הסיטונאיים בארץ המספקים תוצרת ללקוחות - חנויות, מוסדות וכו, שייכים כיום לגורמים פרטיים שאינם קשורים לתנובה. אשר על כן, אין לתנובה ולמערכת הכשרות שלה כל קשר וכל אחריות על הפירות והירקות הנמצאים בשווקים הסיטונאיים או בחנויות הפירות והירקות. ולהבהיר להם חד משמעית שערלה זה איסור דאורייתא ואינכם מוכנים בשום פנים ואופן להתפשר על ענין זה ואתם גם מפצירים בהם שגם הם ינהגו על פי ההלכה. או אפשר להקל בדיעבד, כשאתם נמצאים אצלם, על פי השיטה של הרב עובדיה יוסף שסובר שמותר לאכול כל פרי שאחוז הערלה הארצי שנתי אינו עולה על 50. זו החלטה שלכם. לגבי הפרסום שלנו- כל פרי שלא מופיע ברשימה מותר לאכילה גם בלי הכשר מיוחד על הערלה. צריך גם לדעת שאם ההורים קונים סתם פירות וירקות מהשוק אז צריך גם להפריש תרומות ומעשרות.
שאלה: אמא שרוצה לדעת איזה פרקים לקרוא עבור בנה שמתמודד על תפקיד בצבא: הבן שלי בצבא ומתמודד על תפקיד שמאוד רוצה (הוא אמור גם לעבור מבחנים) אשמח לדעת איזה פרקים בתהילים אני אמורה לקרוא עבורו או כל דבר אחר שיעזור לו לקבל את התפקיד. מראש
תשובה: יש לקרוא את פרק סה  בתהילים במשך 5 פעמים, ואחרי כל עם שקוראים את פרק זה לכוון סה - סגולת ההצלחה (בשם הגאון הרב משה לוי זיע"א). כמו כן יש לקרוא מפרק קיט  בתהילים את אותיות השם של בנך. ברכה והצלחה.
שאלה: תות: רבני כושרות שמי שירי ורציתי לדעת אם לפי ההלכה מותר לאכול תות????????????? שירי
תשובה: מצ"ב קישור להנחיות לניקיון תות שדה
שאלה: גזל: אני נשארת לפעמים אחרי הלימודים במכללה. זה גזל להשתמש בחשמל של המכללה? עוד שאלה- זה גזל להשתמש בשרותים לדוגמא של מרכז פייס אם אני רק נכנסתי אליו בשביל מטרה זאת?
תשובה: וברכת ד  א. באופן כללי אין המכללות והאוניברסיטאות מקפידות על שמוש כזה של חשמל, כיוון שזה חלק מהשרות שלהן לתלמידים ות. גם כניסה למרכזי מסחר בד"כ מותרת, כיוון שבעל המקום מעדיף שאנשים יבואו יראו ואולי יקנו, ומספיק אחד שיקנה שם דבר מה והוא הרויח. שבוע טוב יהודה הלוי עמיחי מכון התורה והארץ כפר דרום אשקלון
שאלה: ספרי קודש: איך אמורים לנהוג בחוברות שהם לא ספרי קודש, אבל יש בדפים האחרונים תיקון הכללי בכת המזון תהילים או מנחה? לדוגמא- שאני מניחה את החוברת על השולחן, אז התיקון הכללי כביכול נמצא מתחת לכל החוברת. מותר לשים תהילים תיקון הכללי מנחה וכו בארנק? כי אז אי אפשר לנהוג בהם כבוד.
תשובה: לך מותר. מותר (הארנק עוטף אותו) וזה גם חלק ממטרתו - שיהיה זמין ונח לשימוש. אין להניח אותו בארנק אם לא משתמשים בו. ובהצלחה דוד לוי 098987548
שאלה: תפילה: כתוב בקיצור שולחן ערוך שמוסיפים תפילות אישיות לפני יהיו לרצון השני. כתוב שגם אומרים שם את הפסוק של השם של המתפלל. זה משנה אם אומרים קודם את התפילות האישיות או קודם את הפסוק של השם שלי?
תשובה: זה לא משנה. (כך משמע מהמבואר במקורות בעמוד קצב  בחלק ב  של הספר אורחות ציון) ברכה והצלחה בכל.
שאלה: הזמנת ארוחה בדייט: נאמר לי שיש הלכה ברורה (ולא מנהג) שיש איסור לגבר להזמין אישה לארוחה מלאה עד לאחר הנישואים. האם זה אכן הלכה (אפילו אם הזוג יוצאים הרבה זמן, עדיין היא "אישה זרה?") ואם זה הלכה, מה המקורות, והאם יש הבדל בין עידות השונות. האם מנהג המקום משנה?(הרי הלכה כזה מתאים לכל העולם) ידוע לי שבארה"ב מקובל שאפילו הדייט הראשון אצל הדתיים (לא החרדים) זהארוחה אפילו מפוארת במסעדה יוקרה (אני לא בעד רק שתיה למספר סיבות) ו
תשובה: מותר לך להזמין אישה שאתה יוצא איתה לדייט (לצורך שידוכין) - לארוחה במסעדה או לבית קפה. תבדוק רק שהמסעדה כשירה למהדרין. במהלך הארוחה- אסור רק להזמין יין עבורכם (כמו כן- אסור גם מיץ ענבים, או משקה משכר אחר)(ראה דרכי טהרה פרק ה ). יעזרך ה  להתחתן במהרה, בשמחה ובקלות, אמן. ברכה והצלחה.
שאלה: לא תנחשו: :) ברשותך שאלתי היא : מה ההסבר הכי פשוט לניחוש שאסרה תורה בלאו "לא תנחשו"? מה בידיוק האיסור ואם אפשר למילים פשוטות כי יש לי בעיה קצת בהבנה ולפעמים מביאים לי תשובות בשפת התנ"ך שמבלבלות אותי. מראש כבוד הרב.
תשובה: ב"ה ההגדרה של איסור לא תנחשו היא, להחליט כיצד לפעול או לעשות מעשה על פי מקרה סתמי שקרה. אחת הדוגמאות המובאות בח הן, הואיל ונפל המקל שלי איני הולך לאותו מקום שרציתי. דהיינו קרה מקרה מסוים, שנפל המקל, נפילת המקל היא לא פעולה ממשית שיכולה לעצור את האדם מלעשות מעשה, אך האדם מחליט באופן שרירותי שהוא לא יעשה את אותו מעשה שהוא תכנן בשל אותה נפילת המקל. כמובן שיש לתת את הדעת שאם מתרחשים דברים בעולם יש להם מטרה,  והחי יתן אל ליבו, אך להחליט אם לעשות פעולה זו או אחרת בשל מקרה מסוים שקרה, זה איסור לא תנחשו. בברכת התורה והארץ דוד davideign gmail.com
שאלה: אבטחת בניין מגרים בשבת: הוצעה לי משרת אבטחה בבניין מגורים הכוללת תורנות בשבתות. התפקיד כולל בין היתר פעולות נוספות (מלבד האבטחה) והן: 1. פתיחת שער חשמלי של החניון 2. שימוש במחשב, לעבור בין מצלמות האבטחה השונות ע"מ לשמור על ביטחון הדיירים. האם פעולות אילו מותרות בשבת? (האם הן בגדר פיקוח נפש וכו.) וכן מהם הסייגים לעבודה באבטחה בשבת? האם מותר לי לקחת את המשרה? (יש לציין שהתורנויות בשבת הן חובה על כל עובד) אשמח לתשובה בהקדם ב מראש!!
תשובה: לך לא ניתן לעבוד בעבודה זו בפתיחת השער אתה עובר לא רק על עצם פתיחתו אלא על סיוע של ממש (איסור תורה של לפני עיוור לא תתן מכשול) לנוסעים בשבת. בלי פתיחתך הם לא יסעו. זה בודאי אסור באופן חמור ביותר (מעיקר הדין - ובדורנו אסור לעשות זאת בגלל שלענ"ד אין מי שיודע להוכיח - עליך לצאת לכל רכב שנסיעתו איננה פיקוח נפש ולהסביר לו שהוא מחלל את השם ורומס את השבת וכו - עד שיצא מהרכב ויכה אותך. עליך למנוע מיהודי לנסוע בשבת אפילו במחיר שתספוג מכות וזכור לטוב הרב גורן זצ"ל שפשוט נשכב על הכביש בשבת לפני הרכב שרצה לנסוע ובכך מנע בדרך לא אלימה את נסיעתו) אין מה לעבוד בשבת במקום שאינו פיקוח נפש ברור ובודאי שאסור לעבוד במקום בו אתה מסייע למחללי שבת. דוד לוי 098987548 גם השימוש במחשב והתבוננות במצלמות מותרת רק במקום בו החשש הוא שהדיירים יהרגו. במקום בו המצלמות מותקנות בגלל חשש מגניבות - בד"כ אסור להתבונן בהם ולהעביר את המחשב ממצלמה למצלמה
שאלה: שבת: האם יש בעיה הלכתית עם זה שאני מדליק טלוויזיה לפני שבת ואז צופה בה בשבת?
תשובה: וברכת ד  אסור לאדם ליתן לחברו שיעשה בעבורו עבודה בשבת, ואסור להנות ממלאכת שבת. ברור שבטלביזיה עובדים בשבילך ורוצים שאתה תהנה בשבת, ועל כן הדבר אסור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מידע מרוכז לחוגי ספורט נפרדים - לגולשים: למדתי 5 שנים טאקוונדו בחוג נפרד,למזלי אני גרה באיזור דתי שסיפק את צרכי הדתיים בעניין בצורה מוצלחת. כשהחלטתי לתגבר את שיעורי התברר לי שבשביל כך אני אצטרך ללמוד עם מדריך (שאגב, לא נוגע בי בכלל, רק מסתכל ומדריך) אחרי שאלת רב הוחלט שהדבר אינו במקום והחלטתי לאחר בירורים רבים וקשיים לנסוע פעמיים בשבוע לאחר הלימודים במשך כשעה וחצי לכל כיוון לעיר אחרת כדי לספק את רצוני. כעת, אני יוצאת לשירות לאומי ברחובות, ואני יוצאת מדעתי בחיפושים אחר משהו שימשיך לפתח אותי באומנות לחימה (דבר שמספק לי רוגע והנאה רבה) ואני לא מוצאת. חיפשתי בצורה מקוונת באינטרנט- אין שום אתר מרוכז בנושא, שום אתר שמרכז את האופציות העומדות לציבור הדתי בתחום הספורט. למה? יש מישהו שיכול לעזור לי? אני מתאמצת לא לוותר על אמונתי וגישתי הדתית לחיים, ובמקביל, לא לוותר על אהבתי, על מה שמספק לי רוגע והנאה. אני כדתיה זקוקה לכם, צריכה את תמיכתם, הערכתכם, ומעט מזמנכם כדי שתעזרו לי לעמוד במה שאני מאמינה בו. אז חברים יקרים, מישהו מכיר חוג כזה באזור רחובות?מישהו יודע על אתר שדן בנושא?
תשובה: נשמח מאד לשמוע
שאלה: שנת אבל: אני בשנת אבל ורציתי לדעת אם מותר ללכת לחוג ריקודי עם לאחר שהיתה לי הפסקה של 4 חודשים בגלל כאבים ברגל. האם מותר ללכת לפדיון או לעודת מצווה להולדת ילד
תשובה: וברכת ד  מן השמים תנוחמי א. באופן עקרוני אין ללכת לחוג לריקודי עם בשנת אבל, אלא א"כ יש סיבה בריאותית. ב. בני ספרד יכולים ללכת לברית ופדיון (כשאין שירה וריקודים), בני אשכנז לא נכנסים. אלא א"כ מדובר בן או נכד וכדו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: טבילת כלה: הרב. האם כלה שאמורה להינשא ביום שישי (יום לאחר שמחת תורה ) יכולה לטבול שלשה ימים קודם? אודה על תשובתך.
תשובה: וברכת ד  מן הראוי שתטבול בערב החתונה דהיינו במוצאי שמחת תורה. מזל טוב בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות: היכן אפשר לברר כשרות של שוקולד MILKA?
תשובה: מצ"ב קישור לתשובה שנענתה בנושא בעבר
שאלה: הכפירה בימינו: לרב: רציתי לדעת האם הכפירה שמלווה את עמ"י במהלך המאתיים שנה האחרונות היא תהליך חריג בתרבות של עמ"י כלומר האם עמ"י כל חייו היה נאמן לתורה ולמצוות ואז זה תהליך חריג או שמא אלו תהליכים שכבר קרו ובאמת ברוב דורות עמ"י הוא לא שמר תורה ובמצוות מאיפה אפשר לדעת את זה?האם זה משו שעבר במסורת? שאלתי פה את אחד הרבנים והוא לא התייחס לשאלה אם אפשר להתייחס ברצינות יום טוב!!(אני מצטער אם הבקשה חצופה)
תשובה: ככל שאנו מכירים יותר את תולדות עם ישראל אנו חושפים את העובדה כי לאורך הדורות כולם היה מאבק בין אור וצל, ובין אמונה וכפירה. לא לחינם מתארים ח את יצר עבודה זרה כיצר שיוצא מבית קודשי הקודשים, כיוון שהשורש של שניהם נמצא במקום אחד. הכפירה לבשה צורה ופשטה צורה, ובכל פעם הופיע בצורה אחרת, אולם עצם קיומה אינו חדש כלל ועיקר. מה שלימד אותנו הרב קוק זצ"ל הוא שהכפירה, לפחות בדורנו, יכולה לשאת בחובה גם בשורה גדולה. אם אנו נאזין לתביעותיה אך כמובן לא לפתרונותיה, לשאלותיה אך כמובן לא לתשובותיה, לחיפוש שלה אך לא למה שהיא מצאה   נוכל להתברך מכל הזעזועים האלה, ומהם לבנות עולם אמוני עליון שהוא גדול יותר, דווקא בשל העובדה שהוא כולל בתוכו גם את הברכה שיש בעל העולם הרחב של שאלות הכפירה.
שאלה: מנהגים: אם לאיזה מדינה יש מנהג קדום, והרבה פוסקים כתבו שכך נוהגים באותה מדינה, ויש סמך למנהג, אבל במשך כמה זמן לא נהגו משום חוסר ידיע או סיבות אחרות, אפשר להחזיר המנהג, בין שהוא לחומרה, בין לקולה?
תשובה: וברכת ד  אין חובה, אלא א"כ זה עדיין אותם האנשים שגרו שם. מבואר בחוות יאיר. בברכת התורה והארץ יהודה הלוי עמיחי מכון התורה והארץ כפר דרום אשקלון